**Doložka**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov.

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  |  | X |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X |  |
| 3. Sociálne vplyvy | X |  |  |
| – vplyvy na hospodárenie obyvateľstva, | X |  |  |
| – sociálnu exklúziu, |  | X |  |
| – rovnosť príležitostí a rodovú rovnosť a vplyvy na zamestnanosť |  | X |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |
| 6. Vplyvy na služby pre občana z toho |  | X |  |
| – vplyvy služieb verejnej správy na občana |  | X |  |
| – vplyvy na procesy služieb vo verejnej správe |  | X |  |
| 7. Vplyvy na manželstvo, rodičovstvo a rodinu |  | X |  |

**A.3. Poznámky**

Vplyvy na rozpočet verejnej správy – navrhovaná právna úprava zosúlaďuje ustanovenia týkajúce sa dôchodkového veku v zákone o sociálnom poistení so schválenou novelou Ústavy Slovenskej republiky č. 460/1992 Zb. v znení neskorších predpisov, ktorou sa ustanovil maximálny vek na vznik nároku na primerané hmotné zabezpečenie v starobe a to aj s ohľadom na výchovu detí. Upravuje teda podmienky uznania výchovy dieťaťa pre účely zníženia maximálneho veku na vznik nároku na primerané hmotné zabezpečenie v starobe – maximálneho dôchodkového veku.

V súvislosti s definovaním podmienok, za ktorých si môžu uplatniť znížený dôchodkový vek ženy aj muži, zakladá uvedená právna úprava negatívne vplyvy na rozpočet verejnej správy. Zároveň dôjde k nárastu výdavkov verejnej správy z dôvodu zníženia obdobia dôchodkového poistenia posudzovaného na účely vzniku nároku na minimálny dôchodok. V súčasnosti nie je možné kvantifikovať finančné vplyvy súvisiace so znížením dôchodkového veku mužov za výchovu detí a nárast výdavkov verejnej správy z dôvodu zníženia obdobia dôchodkového poistenia posudzovaného na účely vzniku nároku na minimálny dôchodok, nakoľko nie sú k dispozícii relevantné štatistické údaje.

Sociálne vplyvy – uvedená právna úprava zakladá pozitívne sociálne vplyvy predovšetkým na ženy a mužov, ktorí za určitých zákonom stanovených podmienok, môžu získať nárok na znížený dôchodkový vek. Počet mužov, ktorým vznikne nárok na zníženie dôchodkového veku v horizonte rokov 2020 až 2022, nie je možné v súčasnosti spoľahlivo odhadnúť. Zníženie počtu kvalifikovaných rokov na nárok na minimálny dôchodok, uľahčí prístup dotknutej skupine osôb k minimálnemu dôchodku. Počet takto dotknutých osôb, ktorým vznikne nárok na minimálny dôchodok v horizonte rokov 2020 až 2022, nie je možné v súčasnosti spoľahlivo odhadnúť.

**A.4. Alternatívne riešenia**

Bezpredmetné, nakoľko žiadne alternatívne riešenie nebolo posudzované.

**A.5. Stanovisko gestorov**

Bezpredmetné